קריקרה

קריקרה (בערבית: قريقره) הוא כפר בלב הערבה, במרחק 200 קילומטרים מרבת עמון. אוכלוסייתו עומדת על 3,951 תושבים, לפי מפקד האוכלוסין הירדני שבוצע ב-2015.

הכפר נוסד בשנת 1976 על ידי חיילים משוחררים מהלגיון הערבי. הם בנו את הכפר מכספי הלוואות שקיבלו, והצליחו להשיג אבן מלט ולבנים לבניית בתיהם.

 גאוגרפיה 
הכפר נמצא בגובה 113 מטר מעל לפני הים, למרגלות הרי אדום, מול עין יהב שבצד השני של הערבה.

מצפון לכפר זורם ואדי פינאן, נחל משמעותי בהרי אדום, המספק לכפר תיירות.

הכפר נמצא במקום מבודד, ויחד עם הכפר השכן פינאן, הם מרוחקים כ-60 קילומטרים של נסיעה מהעיירה הקרובה ביותר, א-סאפי.

 כלכלה 
כלכלת הכפר נמצאת במצב טוב בהרבה מרוב הכפרים בצד הירדני של הערבה. תושבי הכפר מתפרנסים בעיקר מחקלאות, ובסמיכות לכפר נמצאים שטחים חקלאיים בשטח של כ-5,000 דונם בהם מגדלים התושבים ירקות ופירות, ובעיקר עגבניות. בקריקרה נמצאים לפחות עוד 10,000 דונם המוערכים כראויים לחקלאות.

ענף כלכלי נוסף בכפר הוא התיירות, שמתבססת בעיקר סביב ואדי פינאן וסביב הארכאולוגיה של האזור.

 תשתיות 
 תחבורה 
הכביש מחובר לכביש הראשי 65, כביש הערבה הירדני, דרך כביש גישה אחד בלבד, באורך של כ-15 קילומטרים.

מחיר הנסיעה בתחבורה ציבורית מהכפר אל רבת עמון עומד על 3 דינרים ירדניים.

 חינוך 
בתי הספר בקריקרה הם: בית ספר תיכון צבאי "קריקרה" (לבנים), בית ספר מקיף "קריקרה" (לבנות), בית ספר יסודי לבנות, ובית ספר יסודי מעורב.

למערכת החינוך בכפר חסרים מורים במספר מקצועות ליבה, כמו מתמטיקה ומדעים.

 תשתיות אחרות 
תשתיות המים והחשמל בכפר אינן טובות, והכפר סובל תדיר מהפסקות מים והפסקות חשמל.

שירותי הבריאות בכפר רעועים וכוללים מרכז בריאות ראשוני מאוד ואמבולנס אחד בלבד.

בכפר יש סניף דואר, פארק מקומי, וחמישה מסגדים.

 שלטון 
הכפר חולק את עייריתו, , עם הכפר פינאן הסמוך. ב-2016 היה ראש העירייה עבדאללה אל-סעידיין.

מבחינה מנהלתית נמצא הכפר ב, , מחוז עקבה, ירדן.

 ראו גם 
 פינאן
 הערבה

 הערות שוליים 

קטגוריה:ירדן: ערים
קטגוריה:הערבה: יישובים
קטגוריה:ואדי פינאן